

KLASA:021-04/17-01/01

URBROJ:2113/01-01/01-18-15

U Oroslavju, 31. 01. 2019. godine

Na temelju članka 98. stavka 1. Zakona o komunalnom gospodarstvu („Narodne novine“ broj 68/18) i članka 32. Statuta Grada Oroslavja („Službeni glasnik Krapinsko-zagorske županije broj:16/09., 13/13 i 19/18. ) Gradsko vijeće Grada Oroslavja na 15. sjednici održanoj 31. 01. 2019., donijelo je

**ODLUKU**

**o vrijednosti boda za izračun komunalne naknade**

**Članak 1.**

Vrijednost boda (B) za izračun komunalne naknade određuje se u visini od 3,12 kuna po četvornome metru (m²) korisne površine stambenog prostora u prvoj zoni.

**Članak 2.**

Vrijednost boda iz članka 1. ove odluke jednaka je godišnjoj visini komunalne naknade po četvornome metru (m²) korisne površine stambenog prostora u prvoj zoni.

Vrijednost boda iz članka 1. ove odluke iznosi 0,26 kuna mjesečno po četvornome metru (m²) korisne površine stambenog prostora u prvoj zoni kad se naknada obračunava i plaća u obrocima.

**Članak 3.**

Danom stupanja na snagu ove odluke prestaje važiti Odluka o vrijednosti boda komunalne naknade (Službeni glasnik Krapinsko-zagorske županije broj 18/01.).

**Članak 4.**

Ova odluka će se objaviti u Službenom glasniku Krapinsko-zagorske županije a stupa na snagu dan nakon objave u Službenom glasniku Krapinsko-zagorske županije.

GRADSKO VIJEĆE GRADA OROSLAVJA:

Predsjednik Gradskog vijeća:

Stanko Čičko